Diari Oficial de la Generalitat Valenciana


Sumari del DOGV 7492, del 25-03-2015 (2015/2415)

Notificació de la sentència dictada en el juí verbal número 854/2014.
---------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2415


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el juí verbal número 854/2014. [2015/2415]  
Procediment: desnonament verbal falta pagament 854/2014-4.  
De: María Mercedes Máñez Aleixos.  
Procurador: Fernando Palacios de la Cruz.  
Contra: Juan José Inca Ayabaca.  
En el present procediment 854/2014, seguit a instàncies de María Mercedes Máñez Aleixos contra Juan José Inca Ayabaca, s'ha dictat una resolució que literalment diu:  
  
«Decret 519/2014  
València, 1 de setembre de 2014  
Antecedents de fets  
Primer. Que en este jutjat se seguix el procediment abans indicat a instàncies del procurador Fernando Palacios de la Cruz, en nom i representació de María Mercedes Máñez Aleixos, contra Juan José Inca Ayabaca, sobre desnonament per falta de pagament.  
Segon. El deutor és requerit perquè en el termini de 10 dies desallotge l'immoble, pague a l'actor o, en cas de pretendre l'enervació, pague la totalitat del que dega o pose a disposició d'aquell en el tribunal o notarialment l'import de les quantitats reclamades en la demanda i el de les que dega en el moment de l'esmentat pagament enervador del desnonament o, en qualsevol altre cas, comparega davant del secretari judicial i al·legue succintament, formulant oposició, les raons per les quals, al seu entendre, no deu, en tot o en part, la quantitat reclamada o les circumstàncies relatives a la procedència de l'enervació. Amb l'advertiment exprés que si no até el requeriment de pagament o no compareix per a oposar-s'hi o assentir-hi, es dictarà decret que donarà per acabat el juí de desnonament i el demandant podrà instar-ne la seua execució, si ha deixat transcórrer el termini sense haver-ho verificat.  
  
Fonaments de dret  
Primer. L'article 440.3 de la Llei d'Enjudiciament Civil, en la redacció que en fa la Llei 17/2011, establix que en els casos de demandes en què s'exercite la pretensió de desnonament per falta de pagament de rendes o quantitats degudes, acumulant o no la pretensió de condemna al seu pagament, el secretari judicial, després de l'admissió i prèviament a la vista que s'assenyale, requerirà el demandat perquè, en el termini de 10 dies desallotge l'immoble, pague a l'actor o, en cas de pretendre l'enervació, pague la totalitat del que dega o pose a disposició d'aquell en el tribunal o notarialment l'import de les quantitats reclamades en la demanda i el de les que dega en el moment de l'esmentat pagament enervador del desnonament; o, en qualsevol altre cas, comparega davant d'este i al·legue succintament, formulant oposició, les raons per les quals, al seu entendre, no deu, en tot o en part, la quantitat reclamada o les circumstàncies relatives a la procedència de l'enervació.  
Segon. Si el demandat no atén el requeriment de desallotjament, pagament o no compareix per a oposar-s'hi o assentir-hi, el secretari judicial dictarà decret que donarà per acabat el juí de desnonament i el traslladarà al demandant perquè inste el despatx d'execució, per a això bastarà la mera sol·licitud.  
Si el demandat atén el requeriment quant al desallotjament de l'immoble sense formular oposició ni pagar la quantitat que es reclama, el secretari judicial ho farà constar, i dictarà decret que donarà per acabat el procediment respecte del desnonament i el traslladarà al demandant perquè inste el despatx d'execució respecte de les quantitats reclamades, per a això bastarà la mera sol·licitud.  
Tercer. D'acord amb el que establixen els articles 220 i 440.3 de la Llei d'Enjudiciament Civil, s'imposen al demandat les costes causades i l'obligació del pagament de les rendes degudes que es meriten després de la presentació de la demanda fins a l'entrega de la possessió efectiva de la finca, prenent-se com a base de la liquidació de les rendes futures l'import de l'última mensualitat reclamada al presentar la demanda.  
  
Part dispositiva  
1. Es declara clos el termini perquè el deutor, Juan José Inca Ayabaca, complisca el requeriment efectuat, sense haver realitzat cap de les possibilitats que l'esmentat article 440.3 de la Llei d'Enjudiciament Civil li concedix.  
Es dóna per acabat el procés de desnonament presentat per la demandant i resolc el contracte entre les parts.  
2. Porteu a terme el llançament en la data fixada, i envieu manament al servici comú de notificacions i embargaments per a la seua efectivitat en la data fixada.  
Amb este fi, es requerix prèviament l'actora a fi que en el termini d'una audiència manifeste si sol·licita o no la intervenció de manyà.  
3. Es trasllada a la part demandant perquè inste el despatx de l'execució quant a la quantitat reclamada, per a això bastarà la mera sol·licitud.  
4. El demandat estarà obligat al pagament de les rendes degudes meritades després de la presentació de la demanda i fins a l'entrega de la possessió efectiva de la finca, prenent-se com a base de la liquidació de les rendes futures l'import de l'última mensualitat reclamada en la demanda.  
5. S'imposen al demandat les costes processals.  
Contra esta resolució pot interposar-se recurs de revisió per mitjà d'un escrit presentat en este jutjat, no obstant això, es durà a efecte el que s'ha acordat. L'escrit haurà de presentar-se en el termini de cinc dies hàbils comptadors des de l'endemà de la notificació, expressant la infracció comesa a juí de l'impugnant, sense els requisits de la qual no s'admetrà la impugnació (art. 454 bis de la LECn). Igualment no s'admetrà el recurs si, a l'interposar-lo, la part no acredita haver consignat en l'entitat Banesto, compte de depòsits i consignacions d'este jutjat i procediment, la quantitat de 25 euros indicant com a concepte ?recurs 01 civil-revisió- d'acord amb la disposició addicional 15a de la Llei Orgànica del Poder Judicial (introduïda per LO 1/2009, de 3 de novembre)  
Així ho decreta la secretària, Mónica Rubio Solanes.»  
  
I atés que el demandat, Juan José Inca Ayabaca, es troba en parador desconegut, s'expedix el present edicte a fi que li valga de notificació de forma deguda.  
  
València, 20 de febrer de 2015.- La secretària judicial: Mónica Rubio Solanes.